ועדת הכלכלה, כנסת 20, פרוטוקול מספר 34, 2015-07-21 09:00

איתן כבל: בוקר טוב לכולם.

איתן כבל: אני שמח מאוד לפתוח עוד ישיבה של ועדת הכלכלה.

איתן כבל: ואני שמח עוד יותר היום לשבת בחברתו של שר החקלאות ופיתוח הכפר - -

אורי אריאל: ואחראי על הרשות להסדרת הבדואים ואחראי על השירות הלאומי.

איתן כבל: אין לך מקום בכרטיס הביקור.

איתן כבל: גברתי המנהלת, אדוני היועץ המשפטי, רשמת, אורחים נכבדים, חברי חברי הכנסת.

איתן כבל: יש בקשה אחת שהשר הסכים לבוא הבוקר.

איתן כבל: בדרך כלל לאור היחסים אתו בינתיים כל מה שהגיע למשרדו ממני הוא תקע אותי.

איתן כבל: אבל זה דיון אחר, אנחנו לא נרחיב בו, נבוא חשבון בעניינים אחרים.

איתן כבל: כיוון שהיום השדולה החקלאית מתכנסת כאן אז אני, ברשותכם, רוצה שנעשה את זה הכי ממוקד, הכי ענייני.

איתן כבל: אני אקריא את הנושא שלשמו התכנסנו.

איתן כבל: תהיה פתיחה קצרה להצגת הנושא, ואני רוצה שהשר יאמר כמה דברים כדי שנוכל להתקדם.

איתן כבל: הנושא על סדר יומנו היום הוא תקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014 בענף הבקר) (הוראת שעה) (תיקון), התשע"ה-2015.

איתן כבל: מי מציג את הנושא?

<אפרת ורד: אני אציג.

<אפרת ורד: בוקר טוב.

<אפרת ורד: אני אפרת ורד מהלשכה המשפטית של משרד החקלאות.

<אפרת ורד: בתקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014 בענף הבקר) (הוראת שעה), התשע"ה-2014 נקבעו, בין היתר, שני מסלולים להעברת מכסות.

<אפרת ורד: מסלול אחד שעניינו העברת מכסה של יצרנים קטנים עצמאיים שהיקף מכסתם קטן מ-700,000 ליטר, ומסלול שני שעניינו העברת מכסה של יצרן יחיד שהינו יצרן קטן ויצרן יחיד בשותפות.

<אפרת ורד: לפי תקנה 11 לתקנות, המסלול הראשון הוא תלוי תקציב שנקבע לפי החלטת ממשלה מס' 5177.

<אפרת ורד: התקציב הזה, לפי בדיקה מאתמול, נוצל, אם כי להבנתי קיימים שישה יצרנים שטרם קיבלו את מענק הפרישה, כך שתיאורטית ככל שהם יחזרו בהם מהודעת הפרישה התקציב שנצבע עבורם יתפנה.

<אפרת ורד: למעשה, עם ניצול התקציב לא ניתן להפעיל יותר את המסלול הראשון שכן התקנות לא קובעות הוראות באשר לאפשרות של יצרנים קטנים עצמאיים לפרוש מייצור עם תום התקציב.

<אפרת ורד: התיקון שאנחנו מציעים שהוא תיקון טכני, נועד לתת פתרון לאותם יצרנים קטנים עצמאיים שלא נכנסו למסלול הראשון לפרוש בהתאם למסלול השני.

איתן כבל: אם את יכולה להיות יותר מדויקת.

איתן כבל: אומרים לי שזה רק טכני.

איתן כבל: אני תמיד מסתכל מה עומד מאחורי הטכני.

איתן כבל: לכל טכני יש משמעות מאחורה.

<מיכל קראוס: אני יושבת ראש ועדת המכסות.

<מיכל קראוס: כמו שאפרת כבר אמרה, אנחנו נמצאים היום בניצול מלא של התקציב.

<מיכל קראוס: הנושא התיאורטי שאולי אותם שישה יצרנים יחזרו בהם הוא מאוד תיאורטי, זה רק עניין פרוצדורלי של העברת הכספים.

<מיכל קראוס: אף אחד מאותם יצרנים לא הודיע על רצונו לבטל את פרישתו.

<מיכל קראוס: אנחנו נמצאים היום בסיטואציה שיש שני יצרנים שעקב אילוצים כלכליים ובריאותיים הודיעו על רצונם לפרוש, והם זקוקים לכסף באופן מאוד דחוף.

<מיכל קראוס: הם יכולים להפסיק לייצר, אבל הם לא יכולים לקבל תגמול על המכסה כפי שהיה עד עכשיו.

<מיכל קראוס: אני חייבת לציין שפרישת היצרנים היא עכשיו בטפטופים.

<מיכל קראוס: לצערי, חיים, כמו הטפטופים אצלכם באזור - -

חיים ילין: לא, אצלנו זה ירי.

איתן כבל: להבדיל.

חיים ילין: זה ששר הביטחון קורא לזה "טפטופים" בשביל לגמד את הנושא זה סיפור אחר.

<מיכל קראוס: הפרישה היא בשוליים.

<מיכל קראוס: עכשיו אין פרישה מסיבית; אותם שניים ממש מחכים שיהיה כסף לאפשר להם את הפרישה בכבוד.

<מיכל קראוס: לכן אנחנו אומרים שזה טכני כי רוצים לאפשר להם להיות באיזשהו מסלול ולקבל את התמורות.

איתן כבל: אני רוצה לומר שני דברים בהקשר הזה.

איתן כבל: זה הרבה פחות טכני ממה שזה מוצג.

איתן כבל: אני אומר, אדוני השר, בכלל, שאלת המשק המשפחתי במקומו בחקלאות זאת שאלה שאני מכיר אותה עוד מימי במשרד החקלאות – כמעט שום דבר לא השתנה.

איתן כבל: לפעמים אפילו האנשים לא השתנו במשך השנים.

אורי אריאל: בוא נאמר שגם שנינו לא השתנינו.

איתן כבל: ברור.

אורי אריאל: עניין של עשר שנים.

איתן כבל: אבל אני ואתה, מהיום שנפגשנו במחסום ברמות כל אחד עבר דרך.

איתן כבל: מה שאני אומר זה שבכוונתי לקיים דיון בשאלה של המשק המשפחתי כי זה לא רק ענף; כל אחד בא עם הסיפור שלו: יש ענף החלב, יש ענף המטילות – כל אחד בא ולאט לאט המשק המשפחתי הולך ומתרוקן, ובעצם הולך ונעלם.

איתן כבל: אבל אני לא רוצה לפתוח את זה כי זה עולם שלם שאין לי ספק שיש בו גם אמוציות.

איתן כבל: כל דבר שאני אומר אפשר יהיה להניח אותו על השולחן.

איתן כבל: אבל אני שם אותו ברקע.

איתן כבל: בשובנו מהפגרה, מנהלת הוועדה, כמובן בתיאום עם שר החקלאות ובוודאי עם נציגי השדולה נראה איך אנחנו שמים את הדברים על השולחן כדי לראות מהו הכיוון.

איתן כבל: אדוני השר, בבקשה.

אורי אריאל: תודה רבה, ידידי יושב-ראש הוועדה.

אורי אריאל: מנהלת הוועדה, מכובדי כולם – חברי הכנסת, הלובי החקלאי, ראשי התנועות וכל החברים פה.

אורי אריאל: ראשית אני מצטרף לבקשה או ליוזמה שלך לקיים דיון על המשק המשפחתי.

אורי אריאל: זה אכן נושא בעל חשיבות גדולה מאוד גם מבחינת השפעותיו על המשק ועל החקלאות, על החקלאים כאנשים שמתפרנסים מזה.

אורי אריאל: נשמח שיהיה זמן מספיק כדי לדון פה ואולי להמשיך את זה בשטח באיזושהי דרך.

אורי אריאל: אנחנו בהחלט לא מוכנים – אנחנו רוצים.

אורי אריאל: זה דיון חשוב וראוי.

אורי אריאל: אם אתה רוצה לעשות את זה בפגרה, זה גם בסדר.

אורי אריאל: אני יודע שחברי הכנסת שנמצאים פה יהיה להם זמן, הם לא באמת בפגרה.

חיים ילין: אתה אומר שאנחנו לא עובדים?

אורי אריאל: להפך, אני אומר שאתם עובדים.

דניאל עטר: ואם הוא היה אומר, חיים?

אורי אריאל: אני רוצה לדבר על המציאות שאנחנו נמצאים בה בעניין תקציב המדינה ל-2016-2015 כי זה עומד מול עינינו.

אורי אריאל: אני בהחלט גם אגיע לרפת החלב.

אורי אריאל: נמצא פה נציג האוצר עלי בינג, ואנחנו ניסינו להגיע לאוצר בפנייה שלי, ואמרתי שבמקום לעשות את זה לפנות בוקר באיזשהו חדר כשכולם מחפשים חדרים, בואו נשב עכשיו ונגמור מה שצריך לגמור לטובת הבהירות והביטחון של האנשים לאן הולכים.

אורי אריאל: התשובה הייתה, מאה אחוז, ננסה, נשתדל.

אורי אריאל: אני מוכרח לומר שהתאכזבתי מאוד באופן אישי.

אורי אריאל: אני מכיר את אנשי האוצר – אנשים טובים ואכפתיים.

אורי אריאל: הם הביאו לנו חמש רפורמות לחוק ההסדרים בלי שום תיאום אתנו; דיברו – כן.

אורי אריאל: אנחנו דיברנו.

אורי אריאל: אבל את הרפורמות הביאו לחוק ההסדרים.

אורי אריאל: אני כבר מרגיע את החברים: אם תהיה בסוף רפורמה אחת ולא מהגדולות זה יהיה הרבה.

אורי אריאל: טיפלנו בעניין הזה.

אורי אריאל: לא תהיינה רפורמות בצורה הזאת, אלא אם נגיע להסכמה.

אורי אריאל: כמובן, אם מגיעים להסכמה אז הולכים יחד, אין מניעה.

אורי אריאל: אדרבה ואדרבה.

אורי אריאל: בעניין הזה אנחנו בקשר עם אבו וילן, עם מאיר צור, עם ראשי התנועות, חברי הכנסת.

אורי אריאל: אבל לא כדאי להתעסק בזה כי זה לא יהיה.

אורי אריאל: אחת הרפורמות היא חלב צאן עזים; אז זה מסוג העיזים – מכניסים אותם, מוציאים אותם, משחקים בהם.

אורי אריאל: תרגיעו.

אורי אריאל: זה במגרש שלך, ח"כ ילין.

אורי אריאל: אני אעבור לתקציב ולתקנים.

אורי אריאל: בנושא התקנים יש פערים מאוד גדולים בינינו לבין האוצר.

אורי אריאל: אנחנו נימקנו כל תקן, והראינו מה זה שה"מ.

אורי אריאל: היום יש מדריך אחד לדבורים בכל הארץ.

אורי אריאל: מי שחושב שאפשר ככה להדריך בדבורים שיסביר לנו איך – אנחנו לא מבינים.

אורי אריאל: גם אחרים לא מבינים.

אורי אריאל: לא ראיתי מישהו שמבין ומסביר; רק אומרים, אבל אין.

אורי אריאל: זאת גם תשובה, אני לא אומר את זה בציניות.

אורי אריאל: אומרים "לא" – זאת תשובה.

אורי אריאל: אבל ודאי שמשק הדבורים לא יפרח וישגשג עם מדריך אחד.

אורי אריאל: זה היה ברור, זאת תקלה.

אורי אריאל: זה לא שיש לנו מאה מיותרים בענף הבקר, ואז אוקיי – נוריד אחד בבקר ונביא אחד לדבורים; גם בבקר חסר וגם בפרחים חסר.

אורי אריאל: יש קיצוץ יוצא דופן חריג ממה שראיתי בשנים האחרונות.

אורי אריאל: ממאות זה ירד למאה שלושים-מאה ארבעים איש, כולל המנהלות.

אורי אריאל: זה המצב, פה אנחנו עומדים בנושא הזה.

אורי אריאל: בנושא של התקציב אנחנו בפערים מאוד גדולים.

אורי אריאל: גם כאן זה מתחיל בשאלה אם קונים או מוכרים – איך אתה מסתכל על זה; על שינוייו בלי שינוייו.

אורי אריאל: טענת האוצר היא שב-2014 היה תקציב עצמאי של המשרד, הוא ניהל אותו.

אורי אריאל: היה פיילוט כזה אז נתן יותר, ועכשיו פחות.

אורי אריאל: אנחנו ניפגש היום שוב.

אורי אריאל: אני יודע שלפעמים תנועות ההתיישבות נפגשים עם אנשי האוצר.

אורי אריאל: אני מקווה – הלוואי שנצליח היום או מחר-מחרתיים להגיע לסיכומים, ונוכל להודיעכם.

אורי אריאל: ודאי שלא תהיה כל תאוותנו בידינו, גם לא כנראה לאחרים.

אורי אריאל: צריך למצוא את שביל הזהב שנוכל יחד עם האוצר להביא אותו.

אורי אריאל: יש דבר שלא הסכמנו לעשות אותו למרות בקשת הממונה על אגף התקציבים באוצר מר לוי.

אורי אריאל: קיבלנו הודעה שיש קיצוץ רוחבי של שלושה אחוזים.

אורי אריאל: לשם שינוי משרד האוצר רוצה הפעם לשתף אותנו איפה זה יקוצץ, ושנעביר לו עד היום ב-9:00 – זה היה לפני 17 דקות – איפה אנחנו מבקשים לקצץ.

אורי אריאל: אני הודעתי שככה לא מנהלים מדינה.

אורי אריאל: עם כל הכבוד – ויש לי כבוד לאמיר לוי – הוא לא מודיע לשרים במדינת ישראל על קיצוצים רוחביים בלי החלטת ממשלה, ובלי שהיה על זה דיון אפילו.

אורי אריאל: הוא נותן שעות, מאיפה.

אורי אריאל: עם כל הכבוד אחרי שתהיה החלטת ממשלה – אם תהיה החלטת ממשלה – יהיה שיח בינינו לבין האוצר מאיפה מקצצים.

אורי אריאל: אני בטוח שיהיה פה שיתוף פעולה.

אורי אריאל: אף אחד לא רוצה דווקא להוציא את מה שחשוב, אלא מנסים למצוא בתוך התקציב הנתון, אם יש קיצוץ, כמה לקצץ.

אורי אריאל: בכל אופן אנחנו כרגע לא בתוך הקיצוצים.

אורי אריאל: נראה מה יוחלט.

אורי אריאל: יכול להיות שהכי טוב לקצץ בהסכם הקואליציוני, אז למה צריך לקצץ בפעולות?

אורי אריאל: לא יודע, אני לא הבנתי את זה.

אורי אריאל: אבל בסדר.

אורי אריאל: זה מצבנו בתקציב.

אורי אריאל: במעבר למועצת החלב: ישבתי עם מיכל ואנשיה וכמובן עם אנשי משרדי כמה וכמה פעמים וישבנו עם אחרים, והייתי ברפת במושב גילת שהיא רפת רובוטית מרשימה מאוד.

אורי אריאל: שמעתי על בעיית העובדים הזרים ועל עלויות המספוא והעבודה.

אורי אריאל: אני אסביר עכשיו ליושב-ראש הוועדה ולחברים שהבקשה היא טכנית.

אורי אריאל: זה נכון שמסתתר פה עולם שלם – על זה נשב ונקיים דיון.

אורי אריאל: אבל בסוף אנחנו נמצאים בתוך מתווה לוקר.

אורי אריאל: בפרק הנוכחי יש המשך, אבל כרגע.

אורי אריאל: היטיבו להסביר את זה גם אפרת וגם מיכל; זה בסופו של דבר עושה לי טוב כי יש שני מגדלים שיש להם בעיה – כן.

אורי אריאל: אנחנו כמשרד, ואתם כוועדה בכנסת מתכנסים ומקדישים לזה את הזמן כדי לפתור את הבעיה.

אורי אריאל: לא אומרים, זאת חקיקה, זה מסובך – לא.

אורי אריאל: אבל הנייר שמונח לפניכם הוא סידור טכני כדי לאפשר לשני מגדלים – ואולי זה יהיה מחר שלושה – להיכנס לתוך ההסדר, ולא לשבת בבית בלי מכסה, בלי פיצוי ובלי פנסיה ובלי עוד כמה דברים.

אורי אריאל: זה הסיפור.

אורי אריאל: הוא מספיק חשוב, בעיני – כל המציל נפש אחת כאילו הציל עולם מלא.

אורי אריאל: אז במובן הזה אני מודה שוב לעובדי משרדי שנמצאים פה כמה מהם: אסף, איתמר ויפעת.

אורי אריאל: אני מודה בעיקר לכם.

אורי אריאל: הגשנו את זה בתחילת יולי, והדיון מתקיים כבר היום.

אורי אריאל: כלומר זה בזמן אמת כך שאנשים לא יהיו בגדר "אחרי הזמן", אלא יקבלו תשובה בעזרת-ה' ככל שתצביעו ונוכל להתקדם.

אורי אריאל: אז סליחה שהארכתי קצת.

אורי אריאל: הכנסתי אתכם לעניין הרחב ממה שאנחנו עומדים.

חיים ילין: תגיד, אפשר להביא את מתווה לוקר של משרד הביטחון אלינו?

חיים ילין: זאת - - - כסף.

חיים ילין: לא יהיו לך בעיות תקציביות.

אורי אריאל: אל תהיה בטוח שזה טוב.

איתן כבל: חיים, כיוון שהשר רוצה ללכת, אם יש למישהו כאן שאלת המיליון שרוצה לנצל את ההזדמנות ולשאול את השר שאלה, בבקשה אני אשמח אם אבו או מישהו אחר – האם יש לכם שאלה שיודעת לתכלל עניינים?

איתן כבל: דני, בבקשה.

דניאל עטר: אתה מאתגר אותנו עם שאלת המיליון.

איתן כבל: כוונתי היא שזאת שאלה שיודעת להתרומם.

איתן כבל: כל אחד ואחד יש לו - -

אורי אריאל: כבר שאלו אותי במליאה.

דניאל עטר: אני רוצה לומר משהו לשר.

דניאל עטר: כיוון שנוצרה סיטואציה מאוד מוזרה במקרה של שר החקלאות שהוא יותר בצד הזה של השולחן מאשר בצד של הממשלה בשולחן - -

אורי אריאל: אין ניגוד.

דניאל עטר: - - אז צריך לנצל את ההזדמנות הזאת ולברך אותו על עמדתו.

דניאל עטר: אני יודע שזאת לא הפעם הראשונה.

דניאל עטר: אנחנו גם נפגשים אתו ומשוחחים אתו.

דניאל עטר: גם זאת הזדמנות להודות לו על ההסכמה שלו לקיים דיון על המשק המשפחתי, אפילו אם זה יהיה בפגרה.

דניאל עטר: צריך לברך אותו על העמדה הזאת.

אורי אריאל: חבר הכנסת עטר, רק גילוי נאות למי שלא יודע לגבי המשק המשפחתי – אני בן קיבוץ טירת צבי.

אורי אריאל: זה משק קצת אחר.

אורי אריאל: להשלים את התמונה בגדר גילוי נאות – אשתי ממעגן מיכאל וגם היא קיבוצניקית, היא לא מושבניקית.

דניאל עטר: בהחלט ראוי לברך את השר.

דניאל עטר: אנחנו בדרך כלל מציגים עמדות הפוכות לשרים שנפגשים אתנו בוועדות, וגם האמירה שלו על עמדתו ביחס להוצאת הרפורמות מחוק ההסדרים שהמסר שלה הוא שאם אתם רוצים להמשיך לבצע פעילות מול ההתיישבות השיתופית והמשק המשפחתי תעשו את זה בהידברות.

דניאל עטר: בשביל זה יש כאן אנשים שבדרך כלל יודעים לשתף פעולה.

דניאל עטר: את שאר הדברים אני אומר בתורי, אבל זה היה כדי לומר בקצרה לשר.

דניאל עטר: יש כאן מישהו מראשי התנועות שרוצה לומר משהו?

<מאיר צור: אמרת את הדברים כמו שהם - -

איתן כבל: אצלנו, דרך אגב, לא נוהגים להתפרץ.

<מאיר צור: איתן, בטח לא כשאתה מנהל.

איתן כבל: יש לי לנהל אותך לשנייה אז אני אעשה את זה בכיף.

איתן כבל: כבר קרקסת אותי פעם.

איתן כבל: מאיר, בבקשה.

<מאיר צור: מאיר צור מעין-יהב, תנועת המושבים.

<מאיר צור: קודם כול אני מצטרף לכל מה שדני אמר.

<מאיר צור: בימים האחרונים ציינו שיש הרבה ענפים בחקלאות שחיים כמו תא הנדונים למוות במצרים.

<מאיר צור: אתה קם בבוקר, ולא יודע את מי יבואו לאסוף, ואיזו רפורמה תהיה כזאת או אחרת.

<מאיר צור: הגיע הזמן שנבנה תכנית ארוכת טווח עם הסכם מול המדינה – גם דני, גם איתן, גם חיים ובטח השר - -

איתן כבל: איתן ברושי.

<מאיר צור: איתן ברושי.

<מאיר צור: איתן כבל, אני רואה אותך גם שותף לדברים.

איתן כבל: זה ברור.

<מאיר צור: בדברים ההגיוניים אתה שותף, ולכן גם בזה בלי שדיברנו אתה שותף.

<מאיר צור: צריך לבנות פה תכנית ארוכת טווח של 20-15 שנה; הסכם מסודר מול המדינה שפעם אחת יסדיר את כל הענפים: ענפי החי, ענפי הצומח, הפעולות של העובדים הזרים וכל פעולות הרוחב, כי במצב הנוכחי אנחנו לא יכולים להחזיק את החקלאים.

<מאיר צור: אי אפשר להחזיק את הייאוש הזה עוד הרבה זמן.

<מאיר צור: תודה.

איתן כבל: תודה.

איתן כבל: בבקשה, רק שאלה אחרונה.

<אלון קמה: למען הגילוי הנאות, אנחנו לא נציגי המשק המשפחתי – אנחנו המשק המשפחתי.

<אלון קמה: על סדר היום לכאורה תיקון טכני לתקנות בחוק החלב – ובכל זאת באנו כולנו כי אנחנו רואים בנושא בעת הזאת הרבה יותר מתיקון טכני.

<אלון קמה: מאז שנחקק חוק החלב נחתם בין הממשלה לבין הרפתנים הסכם הידוע בשמו הסכם "לוקר" – הסכם לארבע שנים ששנתיים ממנו עברו.

<אלון קמה: ההסכם הזה העמיד את המשק המשפחתי בפני מציאות חדשה.

<אלון קמה: עשרים אחוזים סגרו את הרפתות, והנותרים נשחקו אל מתחת לשכר מינימום וקישי הולך וגובר לשלם עבור המספוא לפרות.

<אלון קמה: האיזון המפוקפק שעליו חתמנו – ואני לא אכנס כרגע לסוגיה למה חתמנו – מופר בצורה בוטה ודורסנית, והיום מנסה הממשלה בכיסוי של תיקון טכני להשתחרר מכל מחויבות למשק הקטן בגין הסכם לוקר.

אורי אריאל: אני לא מבין איך ההחלטה הזאת משנה משהו במתווה.

<אלון קמה: אני מוכן להסביר.

איתן כבל: ברשותך, כיבדתי אותך ונתתי לך להגיד, ואני לא חוסם שור בדישו, ואני נותן לך לסיים את דבריך.

איתן כבל: אבל התחייבתי עוד לפני כן שיתקיים דיון, ואני מאמץ שזה יהיה בפגרה שחיים לא יסתובב משועמם ליד הגדר שם.

<אלון קמה: דקה, אני מסיים.

<אלון קמה: כל שינוי או תוספת לתקנות חוק החלב בזמן הזה יביאו להחלטות בלתי שקולות ובלתי הפיכות של המשקים המשפחתיים בעקבות הלחצים הכלכליים הבלתי אפשריים שבהם אנחנו מצויים.

<אלון קמה: שינויים טכניים בתקנות, ככל שיהיו, הם שינויים לטווח ארוך שלא נכון לקבלם בעת הזאת.

<אלון קמה: לכן אנחנו מבקשים מהוועדה שלושה דברים: א', לדחות את הנושא; ב', לדרוש דוח מצב מוועדת המעקב הממשלתית למתווה לוקר שלא התכנסה במשך חודשים; ג', להפסיק לאלתר את שחיקת מחיר המטרה בגין לוקר עד קבלת הדוח מוועדת המעקב.

איתן כבל: תודה.

אורי אריאל: אני מבקש להתייחס בקצרה לדבריו של אלון.

אורי אריאל: ראשית, יש משבר מתמשך בחקלאות.

אורי אריאל: רק לציין שגיל החקלאים הממוצע הוא 62, ואפשר להמשיך.

אורי אריאל: אתם יודעים את זה יותר טוב ממני, אתם שם.

אורי אריאל: איך אתה אומר?

אורי אריאל: אתם לא הנציגים, אתם אלה.

אורי אריאל: נכון?

אורי אריאל: לפי מיטב זיכרוני, בשבוע הבא מתכנסת ועדת המעקב בלי קשר לדיון פה.

<מיכל קראוס: ב-2 באוגוסט.

אורי אריאל: ב-2 באוגוסט.

אורי אריאל: סליחה, טעיתי בשבוע.

אורי אריאל: הוועדה מתכנסת כפי שמתחייב.

אורי אריאל: לא עושים טובות.

אורי אריאל: זה מגיע לכם, זה מגיע לנו, לכולנו.

אורי אריאל: שנית, אני מזכיר שבעקבות מתווה לוקר – דרך אגב, זה לא יוחנן לוקר.

אורי אריאל: שלא תהיה אי הבנה בפרוטוקול.

אורי אריאל: הפרוטוקול לא יודע להבדיל בין הלוקרים.

איתן כבל: משפחה עסוקה.

אורי אריאל: זה הראל לוקר.

אורי אריאל: צריך להזכיר שבעקבות זה אכן ירד מחיר המטרה ועם אלה ירדו מוצרי החלב.

אורי אריאל: אני רוצה לציין כאן לטובה את הרשתות השונות שהורידו מחירי מוצרים לא רק של אלה המתחייבים מהפיקוח, אלא גם מחירים של מוצרים שאינם בפיקוח, לטובת הצרכנים.

אורי אריאל: אנחנו לא בהתנגשות בין החקלאים לבין הצרכנים.

אורי אריאל: זה לא נגד מישהו שאמר הפוך.

אורי אריאל: אנחנו באותה סירה, באותה מדינה, והחקלאים ירוויחו בעזרת-ה' טוב.

אורי אריאל: אנחנו נעשה חוק פיקוח על הפערים בתיווך - -

איתן כבל: טוב, חברים, אתם תסיימו את הדיון על המשק המשפחתי.

איתן כבל: לא נתכנס.

איתן כבל: אני רוצה להתקדם.

אורי אריאל: אני מסיים ואומר שאני יכול להבין את מה שאמר אלון.

אורי אריאל: זה באמת לא שייך הפעם לנייר הזה.

אורי אריאל: הוא אפילו לא טכני, אלא טיפול נקודתי של מקרים שאנחנו רוצים לעזור להם.

אורי אריאל: גם אתה רוצה.

<אלון קמה: לא לשנות תקנות.

אורי אריאל: אבל זה לא לוקר.

אורי אריאל: זה סידור שמתחייב באופן אנושי, ואין לנו ברירה כי יש תקנות.

אורי אריאל: אז אנחנו רוצים לשנות משהו, ובאים לפה בצורה מסודרת ועם יושב-ראש הוועדה מעלים ומשנים.

איתן כבל: תודה, אדוני השר.

איתן כבל: אפילו לא ביקשתם ממני.

איתן כבל: אני התחייבתי כל עוד אני פה לנהל את הדיון על המשק המשפחתי.

איתן כבל: אני מכיר את הנושא הרבה מאוד שנים.

איתן כבל: אני מכיר אותו לא רק מהשולחן הזה שהוא השולחן שדן עכשיו במשק החלב – אני מכיר אותו מעוד חלקים אחרים.

איתן כבל: פה זה במקרה משק משפחתי סביב משק החלב.

איתן כבל: בשולחנות אחרים יש משק המטילות – כל אחד בא עם הבעיות המציקות לו, והמשק המשפחתי מגוון.

איתן כבל: השאלה הגדולה שצריכה להישאל, ובזה אני מסיים: מה רוצה הממשלה?

איתן כבל: האם היא רוצה משק משפחתי או היא רוצה לחסל את המשק המשפחתי?

איתן כבל: זה דיון.

איתן כבל: אני לא באתי לפתוח אותו עכשיו ולא מתכוון לגעת בו, אבל זאת שאלה שקיימת מאז שאני מכיר את עצמי ועוסק בעניין הזה.

איתן כבל: אלא מאי, מאותם שנים של סוף שנות ה-80 ועד היום עברנו כברת דרך משמעותית וארוכה.

איתן כבל: המשק המשפחתי דולל בצורה טבעית ולא טבעית.

איתן כבל: אני לא רוצה להיכנס עכשיו לכל הדיון הזה.

איתן כבל: לכן אני מודה לך, אדוני השר.

איתן כבל: תיפגשו אתו, כמובן, בעוד חצי שעה.

איתן כבל: אנחנו נעבור לדיון.

איתן כבל: חבר הכנסת איתן ברושי, בבקשה.

איתן כבל: ניסיתי שתינצל מאיתן ברושי.

איתן ברושי: לא, הוא לא יכול.

איתן ברושי: אני רוצה להגיד משהו גם לשולחן הכללי.

איתן ברושי: המציאות שתוארה כאן בקיצור – ומאז שאתה זוכר זה רק השתנה לרעה – היא לא צירוף מקרים.

איתן ברושי: יש פה מציאות של משרד אוצר חזק ועוין, משרדי חקלאות - -

אורי אריאל: לא, לא צריך את המילה הזאת.

איתן ברושי: אני אומר את דעתי.

איתן ברושי: אתה אומר אותו דבר.

אורי אריאל: לא.

איתן ברושי: אבל תן לי עכשיו.

איתן כבל: אפשר לחסום שור בדישו, לא את איתן ברושי.

איתן כבל: עשה לי טובה, תן לו.

איתן ברושי: משרד אוצר חזק ועוין, משרדי חקלאות חלשים לאורך שנים – ונראה מה תהיה התוצאה של המאבק שאתה מנהל, ואנחנו מאחוריך – ובעיקר, חקלאים מפוצלים ולא יודעים להיאבק.

איתן ברושי: הצירוף של אוצר, חקלאות וחקלאים הביא אותנו למציאות שלא מפתיעה אף אחד, אלא רק יותר ויותר מדאיגה בעוצמה שלה.

איתן ברושי: המציאות של המשק המשפחתי היא ביטוי למצב החקלאות, ומצב החקלאות לא ייפתר עכשיו על רגל אחת.

איתן ברושי: לכן אני פונה אליך, יושב-ראש הוועדה, שהדיון לא יהיה רק על המשק המשפחתי שהוא בוודאי יקר לי.

איתן ברושי: אלא בעצם אנחנו לא יכולים להסתפק בהוצאת עזים.

איתן ברושי: פעם כשהייתי מסתכל מהצד על הכנסת הייתי אומר שחברי כנסת הם ציידי עזים.

איתן ברושי: האוצר שותל עזים, וחברי הכנסת צדים אותם ועוד מבסוטים שהוציאו איזה עז.

איתן ברושי: אני מציע לא להסתפק בציד של עזים; אני מציע להגדיר מטרות ברורות ולהיאבק עליהן.

איתן ברושי: לפי דעתי, המציאות שהשר תיאר פה ועוד יותר מודאג, כולל מצב התקציב שלו – ושר בלי תקציב לא יכול לעשות כלום – היא מציאות שמחייבת שינוי דרמטי ולא קוסמטי.

איתן ברושי: לכן הדיון צריך להיות מסודר מאוד ומהיר מאוד על תקציב 2016-2015.

איתן ברושי: בואו נחליט שתקציב 16-15 הוא נקודת מפנה ולא התקדמות לתהום.

איתן כבל: תודה, איתן.

איתן כבל: תודה, אדוני השר.

אורי אריאל: תודה רבה, חברים.

איתן כבל: אנחנו נפתח את הדיון.

איתן כבל: ברשותכם, אנחנו נתחיל מעמי עמיצור מכפר יהושע.

איתן כבל: בבקשה.

<קריאה: תן לאבו להתחיל.

איתן כבל: אבו, אני אתן לך.

איתן כבל: אין מצב שאני מסיים את הדיון בלי שנתתי לך לדבר.

איתן כבל: בואו נעשה סדר.

איתן כבל: כדי שלא נשמע רק אתכם אני אתן לעמי, אבו ידבר, ברשותכם, ואני ארצה לשמוע מגוון רחב של דעות סביב השולחן.

איתן כבל: אני אחזור אליכם.

איתן כבל: בבקשה, עמי.

<עמי עמיצור: עמי עמיצור, מנכ"ל התאחדות מגדלי הצאן.

<עמי עמיצור: אני רציתי להעלות את הנושא של האפשרות לביטול התיקון בענפי הצאן.

איתן כבל: ביטול התכנון.

<עמי עמיצור: אפשרות של ביטול התכנון של ענפי הצאן בחוק ההסדרים.

<עמי עמיצור: אחרי ששמעתי פה את דברי השר אני מבין שהדבר הזה הולך אחורה - -

איתן כבל: הוא אומר שזאת עיזה כחושה.

<עמי עמיצור: - - - אלה שני ענפים מאוד קטנים, והמשק המשפחתי נמצא ברוב הענפים האלה.

<עמי עמיצור: משקים קטנים שרובם ככולם מפוזרים בפריפריה.

<עמי עמיצור: כל מהלך כזה שיכול להתבצע בשני הענפים האלה יביא לכליה של הענפים האלה ויביא לידי ריכוזיות.

איתן כבל: אם כבר נכנסת לזה – אתה יודע, לפעמים אנשים ממריאים לגבהים כאילו כל יום אנחנו חולבים פה עזים.

איתן כבל: תנסה להסביר במשפט וחצי במה דברים אמורים.

<עמי עמיצור: כשלא יהיה תכנון בשני הענפים האלה תהיה ריכוזיות יתר של הענפים האלה וזה יגרום לכך שהמשקים מהפריפריה, המשקים הקטנים והמשק המשפחתי לא יוכלו לייצר ולהתמודד עם המשקים הגדולים - -

איתן כבל: כן, הבנתי.

<עמי עמיצור: - - לכן יש חשיבות רבה מאוד לשמור את התכנון פה ולאפשר את המשך - - -

איתן כבל: איפה רוב הגידול של ענף העזים והכבשים מתרכז?

<עמי עמיצור: בעיקר בצפון הארץ, אפילו בצפון הרחוק.

איתן כבל: מי בצפון?

<עמי עמיצור: שתולה, נטועה.

איתן כבל: אה, כן?

איתן כבל: זה תחליף הביצים.

יצחק וקנין: לא, הביצים גם שם.

איתן כבל: לא, ברור.

איתן כבל: אבל הטענה המרכזית של יישובי קו העימות היא שהרווחיות של הענף – הרי קיימנו את זה במקומות אחרים.

איתן כבל: אני שמח לשמוע את זה כיוון שלאזור הזה אין - -

יצחק וקנין: אין לו אלטרנטיבה.

איתן כבל: אין לו אלטרנטיבות.

איתן כבל: זה מה שאני אומר.

איתן כבל: לכן אני שמח לשמוע.

איתן כבל: אבו וילן, בבקשה.

אבשלום וילן: בוקר טוב.

אבשלום וילן: תודה, אדוני היושב-ראש.

אבשלום וילן: עקרונית אני נגד בכיינות.

אבשלום וילן: בבכיינות אף אחד לא מנצח.

אבשלום וילן: צריך להבין את הבעיה.

אבשלום וילן: יש חקלאות בישראל – אולי המפוארת ביותר בעולם המערבי.

אבשלום וילן: בשנים האחרונות יש שחיקת מחירים, בעיקר ביחידות הקטנות.

אבשלום וילן: כל הרפורמות שהאוצר הוציא – והשר הודיע שהוא, כנראה, מצליח להוציא אותן מחוק ההסדרים – הפגיעה העיקרית שלהם היא במשקים הקטנים.

אבשלום וילן: יש אידיאה-פיקס של האוצר היום שכמו מדינות אחרות במערב רואה את יתרון הגודל של היחידות הגדולות.

אבשלום וילן: אדוני היושב-ראש, אין שום בעיה לייצר את כל החלב בישראל בעשר רפתות גדולות.

אבשלום וילן: זה מנוגד לתפיסה ההתיישבותית במאה עשרים שנה האחרונות.

אבשלום וילן: אבל הדבר החשוב ביותר הוא שכל עוד בשנים האחרונות שישבנו עם האוצר והגענו להסכמים אפשר היה להתקדם.

אבשלום וילן: מנסים להכניס לנו עזים דרך חוק ההסדרים – משהו שהוא לא פרלמנטרי.

אבשלום וילן: אני מזכיר לך מה אמרה השופטת דורית בייניש בבג"צ בשנת 2003; היא ציוותה לממשלה ולכנסת להוריד את זה למינימום ההכרחי.

אבשלום וילן: כל פעם שמכניסים אותנו למתווה הזה שום דבר טוב לא ייצא מזה.

אבשלום וילן: לכן כפי שאמר השר, אנחנו אנשים אחראים, ומוכנים לשבת על כל נושא, כולל על רפורמות מרחיקות לכת, ובתנאי שהוא נעשה מחושב לאורך שנים.

אבשלום וילן: אנחנו במקום השני מלמטה במדינות ה-OECD בתמיכה הישירה והעקיפה של הממשלה בחקלאות.

אבשלום וילן: אם רוצים לשנות שיטות – אדרבה, נשב.

אבשלום וילן: נעשה כמו באיחוד האירופי הסכמים לעשרים שנה, ונצא לדרך.

אבשלום וילן: בחוק ההסדרים לא.

איתן כבל: תודה.

איתן כבל: חבר הכנסת חיים ילין, בבקשה.

איתן כבל: אחריו ארנון אושרי.

איתן כבל: אני לא מסתבך עם אמא שלך.

<ארנון אושרי: אתה צודק.

חיים ילין: לפני שבוע חבר הכנסת דניאל עטר העלה את הנושא של משק החלב המשפחתי.

חיים ילין: מי שהיה בכנסת ראה דיון מאוד פורה, לא של מסכנות, אלא שדיון שבו שמנו את הערך החקלאי על שולחן הכנסת.

חיים ילין: יש לנו שר שהוא אתנו, והוא מבקש את עזרתנו.

חיים ילין: הוא מבקש את העזרה, כי כשאני שואל אותו: "מה שלומך?

חיים ילין: " הוא אומר לי, תקציב.

חיים ילין: כשהוא מרגיש שאין לו תקציב, והוא לא יכול לעזור הוא מרגיש רע כבן אדם.

חיים ילין: הוא מכבד את הדברים.

חיים ילין: אני אגיד את זה בצורה הכי בוטה שיש: לא מתאימות לי הפגנות, לא מסכנות ולא הצעקות.

חיים ילין: אני לא חושב שהדבר הזה הביא בעשרים השנים האחרונות לחקלאות פורחת.

חיים ילין: להפך.

חיים ילין: אני פעם אמרתי בעוטף שהמסכנות מקבלת עד גובה המסכנות.

חיים ילין: היא לא יכולה לקבל יותר מזה.

חיים ילין: לעומת זה כשהשמיים הם הגבול אז אפשר לקבל כמעט הכול.

חיים ילין: אבל זה דורש כמה דברים: א', שכולנו נהיה מאוחדים; ב', שנהיה מוכנים להבין מה המשמעות של הרפורמות, ואיך אנחנו יכולים ליהנות מהן; ג', שבשום פנים ואופן לא יאשימו את החקלאים ביוקר המחיה.

חיים ילין: בסרט הזה, בנקודה הזאת אנחנו הפסדנו את הקרב.

חיים ילין: עכשיו צריך לשנות תודעתית את הקרב הזה ולנצח במלחמה.

חיים ילין: המלחמה אומרת מאוד בפשטות שאנחנו לא אחראים על ליטר חלב שמוכרים בשוק; אנחנו לא אחראים על קילו דבש, ואנחנו לא אחראים על כלום.

חיים ילין: אנחנו אחראים לייצר.

חיים ילין: קונים, ויש מישהו שגוזר את הקופון.

חיים ילין: את זה אנחנו צריכים להסביר.

חיים ילין: בערך החקלאי – עדיין כל החקלאות נמצאת בגבולות מדינת ישראל ושומרת על הקרקע; וההבדל בין חקלאי לבין מישהו אחר הוא שאני לא ראיתי אף חקלאי שלוקח את הקרקע על הגב שלו לשום מקום.

חיים ילין: לעומת זאת עורך דין או כל אחד – בלי לפגוע באף אחד – יכול לקחת את משרדו ולהעתיק אותו לאן שהוא רוצה.

חיים ילין: אנחנו מחוברים שם למקום.

חיים ילין: את הערך הזה צריך להסביר שוב למדינת ישראל.

חיים ילין: מישהו שכח אותו.

חיים ילין: ואת הדיון הזה צריך לקיים בכנסת ישראל, ודרכו להעצים את החקלאים במדינת ישראל.

איתן כבל: תודה לך.

איתן כבל: ארנון, בבקשה.

<ארנון אושרי: ארנון אושרי, כפר ויתקין, משק משפחתי.

<ארנון אושרי: כתבתי כדי שזה יהיה ממוקד: באנו אליכם, אל הריבון, אל חברי הכנסת – באנו כדי להעיר אתכם.

<ארנון אושרי: באנו להזמין אתכם להצטרף חזרה למסע הציוני, זה שהקים את הארץ, זה שמזין אותה עד היום וזה שמיישב אותה בגבולותיה, ועתידו לוט בערפל.

<ארנון אושרי: באנו להזכיר לכם שמי שאמור לנהל את המדינה זה אתם – לא הפקידים של האוצר.

<ארנון אושרי: אני מצטרף למה שאמר איתן.

<ארנון אושרי: חלה כאן תקלה גדולה, תקלת משילות.

<ארנון אושרי: המשילות הזאת נעלמה, התפוגגה, ובהיעדרה השתלטו עליה גורמים אחרים משום שאין ריק על פני כדור הארץ.

<ארנון אושרי: ואם לא אתם אז פקידי האוצר יעשו את העבודה.

<ארנון אושרי: הם מנהלים את המדינה עם חזון של סוחר הזדמנויות.

<ארנון אושרי: אם יש הזדמנויות להביא ביצים זולות מתורכיה אז נוותר על הלולנים ונביא ביצים מתורכיה; אם יש הזדמנות להביא גבינות זולות מפולין, נביא גבינות זולות מפולין, ונוותר על הרפתות בישראל.

<ארנון אושרי: הגענו למקום הזה – וזה מקום נעדר חזון – משום שנרדמתם או הלכתם שולל אחר מתווים חסרי שחר שמכרו שקרים – תסלחו לי שאני אומר את זה – שקרים כמו של אלון מסר מהאוצר שמסוגל לשבת בריאיון טלוויזיה ולהגיד - -

איתן כבל: סליחה, אני רוצה לומר לך כך: אנחנו לא מתבטאים כך כלפי פקידים בכירים גם אם אנחנו לא מסכימים איתם, בעיקר שהם לא נמצאים פה.

איתן כבל: אתה יכול לשלוח לו מייל.

איתן כבל: אם הוא יענה לך זאת בעיה שלו.

<ארנון אושרי: אוקיי.

<ארנון אושרי: בן אדם שעומד בטלוויזיה ואומר שהרפתנים הם קרטל שגם קובע את המחיר.

<ארנון אושרי: אין לזה, כמובן, כל שחר, אבל להגיד את זה אפשר.

<ארנון אושרי: אנחנו קרטל?

<ארנון אושרי: אנחנו יותר נמוכים מהפקיד הכי נקלה בשרשרת הפקידים שיש.

<ארנון אושרי: קובעים כמה נייצר, קובעים כמה יעלה לנו, וקובעים כמה נקבל על כל העניין הזה.

<ארנון אושרי: מה שנשאר לנו זה להיות מאוד יעילים, ואם אנחנו מאוד יעילים אז מורידים לנו שני אחוזים כל שנה על ההתייעלות הזאת.

<ארנון אושרי: כלומר יש פה הפוך על הפוך – אתה מתייעל ומורידים לך.

<ארנון אושרי: מה התמריץ של בן אדם להתייעל אם זה מה שקורה?

<ארנון אושרי: הפכנו למדינה נעדרת חזון; מדינה שרואה כיצד טכנוקרטים מרוקנים אותה מרוח.

<ארנון אושרי: אני קורא לכם לחזור ולהצטרף לציונות, זאת שרואה בהתיישבות ערך בביטחון המזון דבר מרכזי.

<ארנון אושרי: כולם יודעים שהרפת הישראלית היא היעילה, האיכותית, המובילה בעולם.

<ארנון אושרי: אז כיצד זה אנחנו מועלים כשה לעולה על מזבח יוקר המחיה?

<ארנון אושרי: האם אנחנו מטילים את מחירי התשומות?

<ארנון אושרי: אנחנו קובעים את חוקי הכשרות?

<ארנון אושרי: אנחנו בסך-הכול ממלאים את התפקיד שיש לנו בשרשרת המזון הזאת.

<ארנון אושרי: צריך בעת הזאת לחשב את המסלול מחדש, ולהחזיר את הגאווה לחקלאים, שהם החוליה היחידה שמחברת בין העם לאדמתו.

<ארנון אושרי: הם ביטחון המזון.

<ארנון אושרי: יש להפוך את החקלאות לאבן שואבת לדור הצעיר שיראה בגאווה משלח יד זה.

<ארנון אושרי: לכן צריך לחזור ולבטל את מתווה לוקר הנוראי הזה; לקבוע מכסות יעד שיאפשרו להורים ולבן ממשיך לחיות ולהתפרנס מהמשק.

<ארנון אושרי: דור צעיר לא יבוא אם לא תהיה לו פרנסה.

<ארנון אושרי: אני כבר מסיים, איתן.

איתן כבל: אני שמח.

<ארנון אושרי: כמה נקודות שחשוב לאמץ אותן: א', לקבוע רכיב של רווח במחיר המטרה.

<ארנון אושרי: זה לא פשע להרוויח.

<ארנון אושרי: היום במחיר המטרה אין רווח; שנית, להפסיק את מנגנון ההתייעלות האוטומטי.

<ארנון אושרי: לא התייעלות באופן אוטומטי.

<ארנון אושרי: אם לא הייתה התייעלות לא צריך להוריד לנו את זה.

<ארנון אושרי: ברגע שהלכו למתווה לוקר וביטלו את הסקר - -

איתן כבל: ארנון, אל תחזור על מה שאמרנו.

איתן כבל: כבר סיכמנו שנקיים דיון על המשק המשפחתי.

<ארנון אושרי: בסדר, אני לא בא לפה כל יום.

<ארנון אושרי: יש לי פה פעם בכמה זמן הופעה.

איתן כבל: אני אתן לך הזדמנות לבקר אותנו שוב.

<ארנון אושרי: שלישית, וזאת אולי אחת הנקודות החשובות בעיני – להגדיר את החקלאות ואת הרפת כמקצוע מועדף במדינת ישראל.

<ארנון אושרי: זה אומר עידוד ותקציבים.

<ארנון אושרי: צריך להתייחס לזה כי אנחנו החקלאים רובנו עם שיער לבן או בלי שיער, ודור צעיר לא נכנס.

<ארנון אושרי: תוך עשרים שנה אם נמשיך כמו שאנחנו היום אנחנו נישאר בלי חקלאות או שתהיה חקלאות תאגידית.

איתן כבל: כן.

איתן כבל: או שגם אתם צריכים לחשוב איך לקרב אותם לעניין הזה.

איתן כבל: אני אומר את זה כמעט על כל עניין ונושא.

איתן כבל: יש שאלה איך מכניסים את הדור הבא.

איתן כבל: זה קצת יותר מתקציבים.

<ארנון אושרי: נכון.

איתן כבל: תודה לך.

איתן כבל: ספר עלי טובות, שהייתי בסדר אתך.

איתן כבל: חבר הכנסת דני עטר, בבקשה.

דניאל עטר: בוקר טוב.

דניאל עטר: אני לא רוצה לחזור על דברים שנאמרו קודם.

דניאל עטר: אני רוצה, ברשותך, לפנות לחברים מההתיישבות ולומר לכם שחלק גדול מהבעיה שלנו היא מה שקרה איתכם עד עכשיו מתחילת הישיבה.

דניאל עטר: אני לא בטוח שאנחנו יודעים בדיוק מה אנחנו רוצים.

דניאל עטר: באתם לישיבה, יושב פה יושב-ראש שהנושא על הדיון כבר הסתיים.

דניאל עטר: אם הוא לא היה ידיד ואוהד את העניין הוא היה עוצר את הדיון לפני רבע שעה.

דניאל עטר: יש פה נהלי עבודה מאוד נוקשים ומאוד ברורים, ורק מי שמכיר אותם מבין את המשמעות של מה שאני אומר.

דניאל עטר: בכל זאת הוא הרחיב את השיח מעבר לאמירה שבמהלך הפגרה תכונס ועדת הכלכלה לדון בבעיות של המשק המשפחתי.

דניאל עטר: אנחנו פעם נוספת מדברים על אותם ערכים שאנחנו מבינים על מה אנחנו מדברים.

דניאל עטר: מי שאתם רוצים להשמיע לו לא יודע לשמוע את המילים האלה.

דניאל עטר: כשאתה מדבר על ביטול מתווה לוקר שזאת אמירה מאוד ברורה, אז צריך למקד את השיח איך רוצים לבטל את זה.

דניאל עטר: זה עסק כל כך מורכב.

דניאל עטר: גם בדבריו של יושב-ראש הוועדה נעשה לפחות פעמיים ניסיון להסביר את מגוון הנושאים שבהם עוסק המשק המשפחתי.

דניאל עטר: יש פה כמה מגדלי כבשים, ורק אחד מהם, היושב-ראש מכפר-יהושע התבטא.

דניאל עטר: אני אומר לכם, אנחנו יודעים את זה.

דניאל עטר: זה מורכב ומגוון.

דניאל עטר: אין אף אחד יותר טוב מכם שיודע במה מדובר, מה המשמעות של ההחלטות של הממשלה, ואיך הן משפיעות בקצה השרשרת על החיים שלכם.

דניאל עטר: לך, היושב-ראש, אני רוצה לומר, אם הייתה התפרנסות מחקלאות הדור הצעיר היה חוזר, כי יש שם רק הטוב שבחיים.

דניאל עטר: הערכים הכי טובים שיכולים להיות של החיים שלנו במדינת ישראל, במזרח התיכון המטורף הזה נמצאים בהתיישבות ומתפשטים הלאה.

דניאל עטר: אם אפשר היה להתפרנס הדור הצעיר היה חוזר כי בעבר תמיד הייתה פחות יכולת לקלוט את הצעירים שרצו לחזור, והיום בדיוק להפך, התהליך התהפך.

דניאל עטר: והוא לא קרה סתם.

דניאל עטר: מאחורי המילים היפות האלה כמו "רפורמות" מסתתרת תפיסת עולם.

דניאל עטר: זאת אמירה שכולנו נשבינו בה במשך יותר מעשרים השנים האחרונות.

דניאל עטר: אומרים לנו "רפורמה", ואנחנו כאילו מבסוטים – הנה, התגלה.

דניאל עטר: יש מסר מאוד ברור: כשעושים משהו במשך עשרים שנה, שתמיד התוצאה שלו היא אחת – יש אחד שמניע את התהליך תחת אותה רפורמה, ובקצה השני יש מי שמשלם את המחיר בכל הרפורמות, במאה אחוז מהרפורמות ובמאה אחוז מהתהליכים, אז יש פה מגמה.

דניאל עטר: זה לא דבר מקרי לגמרי, הוא לא קרה סתם.

דניאל עטר: אני רוצה לומר לך – כן, אותם פקידי אוצר שמובילים את התהליך הזה במשך שנים, הם מתחלפים – השיטה לא מתחלפת.

דניאל עטר: מבחינתם לייבא מוצר חקלאי מחו"ל, אם הוא יותר זול להם הוא עדיף על הגידול שלו כאן.

דניאל עטר: אותם לא מעניין ששלוש מאות שישים מעלות מסביב למדינה הזאת נמצאים אנשים.

דניאל עטר: שלשום סיירתי בבקעת הירדן.

דניאל עטר: חום אימים.

דניאל עטר: רק מטורפים חיים שם יום-יום והולכים לעבוד גם בשדה, גם בלולים, גם ברפת.

דניאל עטר: שאלתי את ראש המועצה, כמה דונם המועצה שלכם?

דניאל עטר: 800,000 דונם, זאת רצועה.

דניאל עטר: כמה אנשים חיים כאן?

דניאל עטר: 4,800.

דניאל עטר: אדוני, אתה כמי שמקדם הרבה בשנות פעילותו הפרלמנטרית את נושא המילואים אני רוצה להגיד לך שיש שם 4,800 מילואימניקים, 365 ימים בשנה שמחזיקים את קו הגבול.

דניאל עטר: זאת דוגמה אחת ל-360 מעלות מסביב למדינה.

דניאל עטר: אלה החקלאים של המשק הפרטי ושל המשק השיתופי.

דניאל עטר: הם שומרים על המדינה הזאת, הם מגנים עליה.

דניאל עטר: חיים ילין מייצג את אלה של רצועת עזה שרק לפני שנה אנחנו יודעים בדיוק מה חווינו שם וכל יום תחת ההגדרות היפות האלה של "טפטופים".

דניאל עטר: דווקא בגלל המגוון ודווקא מכיוון שבתהליך הזה שפעם היה ייצוג, והיום אבו וילן הוא מזכ"ל התאחדות חקלאי ישראל ומאיר צור הוא יושב-ראש התאחדות חקלאי ישראל.

דניאל עטר: היום יש ניסיון באמצעות זה להחזיר חזרה שולחן אחד שעוסק בכל הנושאים.

דניאל עטר: לזכותו של חבר הכנסת וקנין ייאמר, שתמיד הוא מתייצב בחזית.

דניאל עטר: בשבוע שעבר כשהתקיים דיון במליאת הכנסת הוא עמד מעל הבמה ואמר דברים לא פשוטים לחבר קואליציה.

דניאל עטר: הוא אמר, אם לא ישנו את ההתייחסות במסגרת חוק ההסדרים אני לא אצביע בעד התקציב.

דניאל עטר: זאת לא אמירה פשוטה לחבר קואליציה, וצריך להעריך אותו מאוד על זה.

דניאל עטר: אז כשפותחים את השיח אתה מוצא את הפרטנרים.

דניאל עטר: אני ממליץ לכם מאוד לדבר בשפה אחרת, הרבה יותר ממוקדת, הרבה יותר ברורה כדי להגדיר בדיוק מה אנחנו רוצים כדי שאנחנו שנמצאים כאן ומנסים לשנות נדע בדיוק על מה אנחנו נאבקים.

דניאל עטר: יש פה נציגים שישבו אתנו בשבוע שעבר בדיון במליאה ויודעים שבמשך שעה ארוכה עסקו בחקלאות.

דניאל עטר: חלק מהבעיה של חוסר הכרה באותם ערכים שאתה מדבר עליהם היא מכיוון שבמשך אותן שנים ההתיישבות הפכה להיות נטל במקום נכס.

דניאל עטר: את המגמה הזאת צריך להפוך.

דניאל עטר: זה בכוחנו, יש לנו היכולת לעשות את זה, יש האפשרות.

דניאל עטר: יש היום קבוצה גדולה מאוד של חברי כנסת בשדולה ומייצגת מגוון של מפלגות בבית הזה, ואפשר באמצעותם לעשות את זה.

דניאל עטר: בואו נהיה יותר ממוקדים ונדע בדיוק על מה אנחנו נאבקים.

איתן כבל: תודה, דני.

יצחק וקנין: אני גם רוצה להגיד משהו כי גם אני צריך ללכת לשדולה.

איתן כבל: בבקשה, חבר הכנסת וקנין.

יצחק וקנין: אני קצת אהפוך את הסדר של הדיבור פה.

יצחק וקנין: אנחנו אשמים ולא אף אחד אחר.

יצחק וקנין: לא האוצר ולא אף אחד אחר אשם.

יצחק וקנין: אני מאשים את כל שרי החקלאות לדורותיהם ואותנו שעמדנו וראינו לאן זה הולך, ואמרנו את הדברים.

יצחק וקנין: אני אמרתי את זה בשבוע שעבר במליאת הכנסת על החלב, ואני אומר את זה על כל דבר.

יצחק וקנין: לצערי הרב, אנחנו בשיטת הסלמי.

יצחק וקנין: כאשר מדברים על יוקר מחיה אנחנו אלה שמשלמים את המחיר.

יצחק וקנין: כל שאר המדרג – לא נוגעים בו בכלל.

יצחק וקנין: כאשר הקוטג' מגיע לשמונה שקלים לא החקלאי קיבל את המחיר, כולם יודעים את האמת.

יצחק וקנין: אנחנו, לצערי הרב, הולכים מדחי לדחי.

יצחק וקנין: אני זה שהגשתי הצעת חוק בקדנציה הקודמת על מה שאומר שר החקלאות.

יצחק וקנין: שר החקלאות הקודם התנגד לפערי התיווך במחירים.

יצחק וקנין: לצערנו הרב, החקלאי מקבל שמונים אג' ושקל, וכל השאר גוזרים את הקופון.

יצחק וקנין: אני אומר את זה פעם אחר פעם – הדבר הזה בנפשנו.

יצחק וקנין: זה לא יכול להיות שנזרוק את זה כל פעם על האוצר.

יצחק וקנין: האוצר יביא לפה מה שהוא רוצה לא רק בתחום החקלאות, אלא בכל התחומים.

יצחק וקנין: אנחנו צריכים לדעת שיש קו אדום שאנחנו לא יכולים לעבור אותו.

יצחק וקנין: כאשר מדברים על יוקר המחיה, ומחייבים אותנו במס על עובד זר אז מישהו ציפה שאני אספוג את זה?

יצחק וקנין: שאני לא אקח את זה למעלה?

יצחק וקנין: הדבר הזה חוזר על עצמו.

יצחק וקנין: אי אפשר יותר.

יצחק וקנין: החקלאות נמצאת בקצה שלה.

יצחק וקנין: אמרתי את זה במערכת הבחירות יום ולילה.

יצחק וקנין: לצערי הרב, אף אחד לא קולט את המציאות.

יצחק וקנין: אנחנו הולכים למקום שאם היו יכולים לייבא הכול מחו"ל היו עושים את זה, לצערי הרב.

יצחק וקנין: על המשק המשפחתי – לכו לחוק החלב, תקראו את הפרוטוקולים.

יצחק וקנין: מה אני אמרתי יום אחרי יום על כל החוק?

יצחק וקנין: והייתי פה בכל החקיקה.

יצחק וקנין: אמרתי שזה יפגע במשק הקטן, לא ברפתות הגדולות.

יצחק וקנין: לכן אי אפשר לתת לעניין הזה להתמסמס ככה.

יצחק וקנין: או שלוקחים את עצמנו לידיים, ואנחנו עומדים על מה שצריך לעמוד, קודם כול מול המשרד הייעודי, משרד החקלאות.

יצחק וקנין: הוא צריך לייצג אותנו.

יצחק וקנין: אם הוא לא מסוגל לייצג אותנו שייקחו את הרגליים ויתפטרו.

יצחק וקנין: כל כל השרים לדורותיהם עשו את זה.

יצחק וקנין: הם באו לכאן בלוקר ובכל מקום, ואני אמרתי את הדברים.

יצחק וקנין: במים – אין תחום שלא נגעתי בו ולא ראיתי לאן זה הולך, לאן זה מוביל אותנו.

יצחק וקנין: תודה.

<קריאה: אני חותם תצהיר על מה שאמרת.

איתן כבל: תודה.

איתן כבל: יואב צור, בבקשה.

איתן כבל: אחרי כן עפר שלח ועוברים לתקנות.

<יואב צור: אני יואב צור מבאר-טוביה.

<יואב צור: רפתן, דור רביעי.

<יואב צור: תודה לחברי הוועדה מהלובי שלנו שתמיד באים לעזור, תודה ליושב-ראש.

<יואב צור: ההצעה שלי מאוד פשוטה: אני מציע לדחות את הדיון בשינוי בתקנות.

<יואב צור: למה?

<יואב צור: היינו פה לפני שנתיים בדיון בנושא מתווה לוקר.

<יואב צור: חברי הוועדה – שהם לא אותם חברי ועדה חוץ מוקנין – ביקשו אז לעשות סקר כדי לדעת איפה אנחנו עומדים.

<יואב צור: מי שהייתה אז יושבת-ראש מועצת החלב אמרה שאי אפשר להספיק לעשות את הסקר כי לא הספקנו לעשות מכרז.

<יואב צור: ראו זה פלא, יצא עכשיו סקר חדש לגבי 2015 ללא מכרז.

<יואב צור: כלומר הנימוק שאתו שכנעו את חברי הוועדה היה נימוק לא נכון.

<יואב צור: אני לא רוצה להגיד את המילים שאיתן אמר לא להגיד.

<יואב צור: פה סיפרו לחברי הוועדה סיפור שאין לו שחר.

<יואב צור: הסיבות של מועצת החלב הן סיבות טובות, לטעמי.

<יואב צור: אנחנו צריכים לקבל החלטה.

<יואב צור: יחכו אותם שני חקלאים בשקט או שיקבלו היום החלטה - -

איתן כבל: יואב, יקירי, כדי לחסוך לך – אנחנו נעביר היום את התקנות.

איתן כבל: אני אומר את זה בצורה ברורה.

איתן כבל: אני לא מתכוון לסובב פה אף אחד סחור סחור.

איתן כבל: אני אומר את הדברים בצורה חד-משמעית.

איתן כבל: אני מתחייב שנעסוק בשאלות האלה ונטפל בהן.

איתן כבל: יש כאן לובי שלא היה הרבה זמן למען העניין הזה.

איתן כבל: אז, בבקשה.

איתן כבל: אני מבין את מה שאתה אומר, אני מתחבר אל מה שאתה אומר.

<יואב צור: משפט אחרון.

<יואב צור: אין פה יועץ משפטי שיאמר שממשלת ישראל ברעיון שינוי התקנה משחררת את עצמה מהמחויבות למתווה לוקר.

<יואב צור: זה הסעיף האחרון שהיא אחוזה בו.

<יואב צור: היתר – יצאנו לדרך, זה כמעט נגמר.

<יואב צור: הייתה לכם שרשרת של הבטחות, ואתם, ממשלת ישראל לא עמדתם בהם.

<יואב צור: אתם לא הבאתם את המשק המשפחתי לשבע מאות אלף ליטר – אתם הבאתם אותו לחמש מאות שמונים אלף ליטר.

<יואב צור: לקחתם מה שלקחתם, נתתם מה שלא הייתם צריכים לתת.

<יואב צור: לא עמדתם בהתחייבות.

<יואב צור: תעצרו כל שינוי בתקנות עד שנברר מה עשיתם.

<יואב צור: כי התקנה הזאת – ושלא יגידו שלא אמרתי – היא לא תמימה.

<יואב צור: היא משנה את היוצרות, והיא משחררת את ממשלת ישראל.

איתן כבל: אני בטוח שהיא לא תמימה.

איתן כבל: תודה, יואב.

איתן כבל: חבר הכנסת עפר שלח, בבקשה.

עפר שלח: קודם כול, היושב-ראש, אני מתנצל שיצאתי לכמה דקות.

עפר שלח: פשוט הייתי צריך לדבר על הלוקר השני.

עפר שלח: כל דקה מגיע איזה לוקר.

עפר שלח: בתור המומחה הכי קטן פה אני רוצה להפוך את הפרדיגמה של הדיון.

עפר שלח: אני לא חושב שהשאלה צריכה להיות, איך אפשר שהחקלאות תשרוד בעודנו מקצצים לה מפה ואוכלים לה משם.

עפר שלח: השאלה צריכה להיות, מה מדינת ישראל צריכה לעשות כדי שהחקלאות תשגשג ותפרוץ.

עפר שלח: דובר פה הרבה על ערך – אני רוצה לדבר על כסף.

עפר שלח: החקלאות במדינת ישראל מייצאת בסכומים שיחסית לגודל הסכומים של התעשיות הביטחוניות שאני מכיר, החקלאות מתחרה בהן.

עפר שלח: אבו דיבר על השאלה, אם זה צריך להיות מרוכז; אנחנו מדברים על 700 משפחות שמפרנסות גם מעגלים סביבן.

עפר שלח: זה מעגלים של תעסוקה, וזאת תעסוקה כמו שאנחנו רוצים לראות וכמו שאנחנו רוצים לראות את האנשים הצעירים שלנו עוסקים בה.

עפר שלח: לכן בלי קשר לתקנות הספציפיות כל התפיסה הקמעונאית הזאת שנוריד 1.7 אגורות מפה ונמשוך משם, ואז אולי יגיעו לשבע מאות אלף ליטר שיואב מדבר עליהם – צריך להפוך אותה.

עפר שלח: כוועדה, מכיוון שאנחנו מכירים את זה, ואנחנו מכירים שהאוצר מגיע לפה עם החבילה שלו ומכירים את זה ממקומות אחרים, ואז צריך להילחם מול החבילה הזאת – חלק מתפקיד הוועדה הזאת הוא להפוך את היוצרות, ולהתחיל להסתכל על זה כעל ענף צמיחה, להתחיל להסתכל על האנשים שעוסקים בזה כאנשים שמייצרים צמיחה, ולשאול את עצמנו איפה המדינה צריכה להיכנס כדי שהצמיחה הזאת תתקיים, ולא איפה המדינה צריכה להיות בדוח-שיח הזה שאנחנו שואלים את עצמנו כמה אפשר לגזור, כך שעדיין החבר'ה האלה יוכלו להמשיך לחיות.

איתן כבל: תודה, עפר.

איתן כבל: נדמה לי שדני אמר שבעשרים השנים האחרונות היינו באיזה חלום שאנחנו משנים את החקלאות מהחקלאות של פעם שלא מייצרת ולא שווה כלום אל החקלאות הטכנית, הגדולה.

איתן כבל: ומסתבר שלא – לא באיכות ולא בטעם.

איתן כבל: לכן גם אמרתי כשלא היית כאן שנקיים דיון שלם על המשק המשפחתי בתיאום עם שר החקלאות.

איתן כבל: זאת שאלת מפתח.

איתן כבל: הגיע הזמן לקיים את הדיון הזה.

איתן כבל: רוצים משק משפחתי?

איתן כבל: לא רוצים משק משפחתי?

עפר שלח: התשובה היא רוצים, בטח שרוצים.

עפר שלח: זה בדיוק העניין.

איתן כבל: בדיוק.

איתן כבל: אבל כל הזמן הורגים אותה ברכות.

איתן כבל: כל פעם מחסלים אותה.

איתן כבל: ערן בק, בבקשה.

<ערן בק: אני ממושב צופית.

<ערן בק: באתי לפה כאזרח מודאג וכיושב-ראש ועד האגודה החקלאית של מושב צופית.

<ערן בק: אני באתי לפה בנושא הותמ"לים.

<ערן בק: אנחנו מושב שצמוד לכפר-סבא מצפון.

<ערן בק: בשנים האחרונות כל פעם נודע לנו באמצעים לא אמצעים כשאנחנו בעצם בעלי העניין שמנסים לחסל את המושב ולבנות על המושב כארבעת אלפים יחידות דיור.

<ערן בק: זה בעצם מחסל את המושב ומאגף אותנו לתוך כפר-סבא.

<ערן בק: הייתה ועדת גבולות בשנת 2004, והמועצה העבירה בה מאתיים דונם כשהשופט סטרשנוב היה יושב-ראש הוועדה.

<ערן בק: חשבנו שהעניין הסתיים.

<ערן בק: לפני שנתיים באופן אקראי נודע לנו מהעיתונות שעומדים לקחת לנו אלף דונם.

<ערן בק: זה היה בדיון של הוועדה הארצית, והחליטו לרדת מזה.

<ערן בק: הפלא ופלא לפני חודשיים שוב – כשאנחנו בעלי העניין – אף אחד לא מודיע לנו, ושוב אנחנו שומעים שהנושא קורם עור וגידים.

<ערן בק: אני רוצה לתת קצת עובדות - -

איתן כבל: לא, ערן, סליחה.

איתן כבל: אני רוצה לעצור אותך.

איתן כבל: אתה מעלה פה נושא גדול, אמתי, משמעותי.

איתן כבל: זה לא נושא הדיון – אפילו עם משקפת 20/120 אתה לא מגיע אליה.

איתן כבל: אתה מעלה עניין שאני אפילו לא מנסה להמעיט מערכו כהוא זה, בוודאי כמו שהדברים נשמעים מפיך.

איתן כבל: יש פה גורמים שאמורים לעסוק בזה בתנועות ומחוצה להן.

איתן כבל: אני גם מציע שתפנה אלי באופן מסודר, ואני אראה מה אני יכול לעשות.

איתן כבל: זה בוודאות לא ייפתר כאן.

<ערן בק: רק להעביר את זה ברמת הידיעה.

<ערן בק: אני לא אדבר כאן עשר דקות.

איתן כבל: לא.

איתן כבל: אני מודיע לך - -

<ערן בק: אתמול זה היה בירושלים, אז ראש עיריית ירושלים ניר ברקת הוא איש חזק אז הורידו את זה מיד.

<ערן בק: אבל זה תהליך שיכול להימשך ביישובים אחרים.

<ערן בק: זה חבל מאוד.

איתן כבל: קודם כול אני מציע שלפני היישובים האחרים תעסוק ביישוב שלך לפני שהוא ייעלם.

<ערן בק: זה מה שאנחנו עושים.

איתן כבל: ברגע זה כל מה שאתה אומר – אני רואה רק מישהו שמניע את הפה.

איתן כבל: אני סיימתי.

איתן כבל: יש שלב שאני סוגר.

איתן כבל: זה לא נושא הדיון.

איתן כבל: אני אשמח לעסוק בו בדרך אחרת גם כחבר כנסת.

איתן כבל: נמצאים פה נציגי ההתיישבות ממועצות אזוריות.

איתן כבל: אני מודה לך, ואני מצטער שאני נאלץ לקטוע אותך.

<ערן בק: תודה.

איתן כבל: ברשותכם, אנחנו נעבור להקראת התקנות.

איתן כבל: מה שמך?

<עירא גור אריה: עירא גור אריה מגבעת יואב.

איתן כבל: אני אתן לך בסוף לדבר.

איתן כבל: בבקשה, נקריא את התקנות.

<אפרת ורד: (הקראה):

<אפרת ורד: תקנות תכנון משק החלב (העברת מכסות בשנים 2014 עד 2016 ומדיניות הפיתוח לשנת 2014 בענף הבקר)(הוראת שעה)(תיקון), התשע"ה - 2015 בתוקף סמכותי לפי סעיפים 12(א) ו- 38 לחוק תכנון משק החלב, התשע"א - 2011, בהתייעצות עם מועצת החלב, ובאישור ועדת הכלכלה של הכנסת, אני מתקין תקנות אלה:

<איתי עצמון: אני מציע שתעצרי כאן ותסבירי, בבקשה, מה ההבדל בין שני המסלולים: בין סימן א' לסימן ב' מבחינת מה שמקבלים היצרנים שמעוניינים לפרוש.

<אפרת ורד: אני אתן ליועצת המשפטית של ועדת המכסות להציג את זה.

<עילית סקפה לנדאו: יש כאן שני מסלולים.

<עילית סקפה לנדאו: המסלול הראשון – יצרן פורש – מקבל מענק פרישה מהמדינה.

<עילית סקפה לנדאו: היום הוא בגובה של 2.3 שקל לליטר בתוספת של 20 אגורות שהוא מקבל מהיצרנים המקבלים.

<איתי עצמון: יצרן פורש הוא יצרן קטן עצמאי.

<איתי עצמון: לא כל יצרן פורש.

<עילית סקפה לנדאו: נכון.

<עילית סקפה לנדאו: רק יצרן שמייצר מתחת ל-700,000 ליטר, והוא לא מייצר במסגרת שותפות.

<עילית סקפה לנדאו: זאת הכוונה של עצמאי.

<איתי עצמון: כמה יצרנים פרשו עד היום?

<עילית סקפה לנדאו: עד היום פרשו מאה עשרים ותשעה יצרנים במסגרת סימן א'.

<איתי עצמון: וכמה יצרנים אתם מעריכים שנותרו שרוצים לפרוש?

<עילית סקפה לנדאו: אנחנו לא יכולים לדעת, אבל אנחנו יכולים לדעת שעיקר הפרישה כבר נעשתה, בעיקר בהתחלה ב-2013.

<עילית סקפה לנדאו: כמו שמיכל ציינה קודם זה מאוד בטפטופים.

איתן כבל: דרך אגב, מה הסיבה העיקרית לפרישה?

<מיכל קראוס: יש כמה וכמה סיבות, זה לא סיבה אחת.

איתן כבל: זה ברור לי.

<מיכל קראוס: חלק פורשים כי אין להם דור המשך, והתמורה שניתנה בתחילת הדרך הייתה תמורה נאה, ועשו את השיקול הכלכלי; חלק פורשים כי רמת הייצור שלהם הייתה נמוכה ולא באיכויות גבוהות, והייתה הזדמנות לפרוש.

<מיכל קראוס: אלה הסיבות המרכזיות.

<יואב צור: אני רוצה להעיר לגבי מהות הפורשים.

<יואב צור: מי שניהל את מועצת החלב באותו זמן הטיל אימה על הרפתנים בתחזיות של סוף הדרך.

<יואב צור: פרשו רפתנים שלא תכננו לפרוש.

<יואב צור: לדוגמה, במושב אליעד שהייתי בן מייסדיו; הקמתי שם את הרפת – פרשו שם שבעה יצרנים מתוך אחד עשר לא בצדק.

<יואב צור: היו להם בנים ממשיכים, הרפת הייתה גדולה ומשגשגת, וגמרו להשקיע בלוקר.

<יואב צור: לקחו מכסות גדולות ומכרו אותן דרך לוקר במקום למכור קטנים בעייתיים.

<יואב צור: מי שהזדרז והיה בהיסטריה יצרו היסטריה, ועבדו לא נכון.

איתן כבל: הבנתי.

איתן כבל: העניין נכון.

איתן כבל: בבקשה, עירא.

<עירא גור אריה: אני מחזק שהיא אמרה כאן עובדות לא נכונות כל-כך.

<עילית סקפה לנדאו: לעניין ההסבר של ההליך בסימן ב' – אין תקציב של המדינה.

<עילית סקפה לנדאו: כלומר היצרן הפורש - -

<איתי עצמון: אתם - - - מענק פרישה.

<עילית סקפה לנדאו: יש הליך שבמסגרתו המכסה של היצרן הפורש מוצעת למכירה, ויצרנים אחרים שמעוניינים לרכוש את המכסה מתאפשר להם במחיר ראשוני של 2.3 שקל לליטר לקבל מנות מכסה לפי הליך זה.

<עילית סקפה לנדאו: בעצם המצב שנוצר היום הוא שנגמר תקציב המדינה.

<עילית סקפה לנדאו: לפי סימן א', אין אפשרות לפרוש - -

איתן כבל: איך הסתיים התקציב שהיה אמור להסתיים ב-2016?

<עילית סקפה לנדאו: מרבית היצרנים מיהרו.

<עילית סקפה לנדאו: חשבו שזה יהיה תהליך ארוך של ארבע שנים.

<עילית סקפה לנדאו: כמובן, ידעו לכמה מכסה יספיקו מאתיים מיליון - -

<קריאה: לא.

<קריאה: תכננו מאה מיליון ליטר שייצאו, ובמאתיים מיליון שקל היה שימוש לפני שהגיעו למאה מיליון ליטר.

<לאה ורון: זאת אומרת פרשו יותר יצרנים ממה שתכננתם?

<יואב צור: פרשו יצרנים גדולים.

<עירא גור אריה: - - - מצוינים עם בנים ממשיכים.

<עירא גור אריה: היא כאן אמרה עובדות לא נכונות.

<יואב צור: במקום שיפרשו קטנים פרשו גדולים.

איתן כבל: הדוגמה של אליעד היא דוגמה.

<עילית סקפה לנדאו: מי שגדול והמכסה שלו היא מעל שבע מאות אלף ליטר לא קיבל מענק פרישה מהמדינה.

<עילית סקפה לנדאו: כלומר אם פרשו גדולים הם לא פרשו לפי סימן א'.

<יואב צור: אני קורא לשש מאות אלף ליטר, גדולים.

<יואב צור: הקטנים של ארבע אלף ליטר לא פרשו, כי אתם לא עשיתם את עבודתכם.

<יואב צור: לא כינסתם את ועדת המעקב לראות מה אתם עושים.

<יואב צור: אתם הוצאתם את כל הכסף ב-day one.

איתן כבל: יואב.

<יואב צור: סליחה על ההתפרצות.

<יואב צור: לא יחזור יותר.

איתן כבל: אני לא עצרתי אותך, ראית.

איתן כבל: תסיימי, בבקשה.

<עילית סקפה לנדאו: אני רק יכולה לציין להערה של יואב שבשנת 2012 לפני המתווה היו במכסה הבסיסית שקראנו לה "בסיסית" שהיא 415-410 היו מאתיים ארבעים יצרנים, והיום יש שמונה יצרנים במכסה הזאת.

<עילית סקפה לנדאו: כלומר אין כמעט יצרנים כאלה קטנים.

<יואב צור: ובמקום שבע מאות שהבטחת הבאתם את המשק הפרטי לחמש מאות חמישים.

איתן כבל: יואב, אני אתן לכם להתייחס בסוף העניין, אבל בבקשה.

איתן כבל: האמת היא שאני מתחבר למה שאתם אומרים, אבל אני לא רוצה שאנחנו - - - בעניין.

<יואב צור: זה הדיון הראשון על לוקר פה, שתדע.

איתן כבל: בבקשה, אלון.

<אלון קמה: מתמקדים לא בנקודה האמתית.

<אלון קמה: הנקודה האמתית היא לא הפורשים.

<אלון קמה: הנקודה האמתית שמתווה לוקר רצה להביא את מי שנשאר בענף לשבע מאות אלף ליטר.

<אלון קמה: איך הוא מביא אותו לשבע מאות אלף ליטר ב-20 אגורות?

<אלון קמה: מה שמשנים פה עכשיו – נגמר התקציב, ואלה שרוצים לגדול לא יכולים לגדול יותר.

איתן כבל: אלון, לצערי, ראשי ההתיישבות יצאו, ואני רוצה לומר משהו גם עליהם בסוף הדברים שלי.

איתן כבל: בואו נתקדם.

איתן כבל: אני אמרתי שאאשר.

איתן כבל: לא הלכתי סחור-סחור.

איתן כבל: אמרתי את הדברים לפרוטוקול, ואני מתכוון לאשר - -

<יואב צור: נגעת בנקודה הנכונה.

איתן כבל: - - אבל אני רוצה שתהיה אמירה ברורה שלי לפרוטוקול.

איתן כבל: כל עוד אני כאן אני מתחייב לעשות דיון ממצה בפגרה ולומר את הדברים כמו שהם.

<רמי כצנברג: אני רפתן מבאר-טוביה.

<רמי כצנברג: דור שלישי.

איתן כבל: לא נשארו תושבים בבאר-טוביה.

<יואב צור: הבן שלי נשאר לחלוב ברפת.

<רמי כצנברג: עדיין ממשיכים לייצר חלב בבאר-טוביה, והתייאשו מעט מאוד אנשים, לשמחתנו.

<רמי כצנברג: לא הרבה, כמו במקומות אחרים.

<רמי כצנברג: אני גם חבר שינוי הסכם.

<רמי כצנברג: קמה עשה שינוי בלי שהתקבלה הסכמה.

<רמי כצנברג: צריכים לבוא בדברים עם התאחדות מגדלי הבקר.

<רמי כצנברג: מה שקורה כאן בשינוי הסעיפים הקטנים האלה לכאורה בתקנות זה בעצם שינוי הסכם.

<רמי כצנברג: התאחדות מגדלי הבקר הייתה צד להסכם הזה יחד עם משרד החקלאות ומשרד האוצר.

<רמי כצנברג: כאן נעשה שינוי בלי שהתקבלה הסכמה של אחד מהשותפים לחתימה על ההסכם הזה, וכיושב-ראש הוועדה מן הראוי שיובהר לנציגי משרד החקלאות / מועצת החלב שהם צריכים לבוא בדברים עם התאחדות מגדלי הבקר ולקבל את הסכמתה או את אי הסכמתה.

<רמי כצנברג: אבל לבוא בדברים לפני שעושים שינוי חד צדדי בהסכם שהיה הסכם ארוך טווח.

<רמי כצנברג: לא ייתן שישתנו דברים רק לרעתנו.

איתן כבל: תודה.

איתן כבל: בבקשה, תמשיכי בהקראה.

<אפרת ורד: (המשך הקראה):

<איתי עצמון: אני מבקש לשאול שתי שאלות לעניין התקנה המוצעת.

<איתי עצמון: השאלה הראשונה – אני מתייחס כרגע לפסקה 1 שבעצם אומרת שככל שנותר תקציב שמספיק למתן מענקי פרישה רק לחלק מן המכסה של אותו יצרן שמבקש לפרוש בעצם מחלקים את המכסה המועברת לשניים, וכל חלק יועבר לפי מסלול אחר – חלק אחד לפי סימן א' וחלק אחר לפי סימן ב'.

<איתי עצמון: יש היתכנות למצב כזה?

<מיכל קראוס: כל מה שאנחנו יודעים זה שמה שנשאר זה בערך 2,000 שקל.

<מיכל קראוס: כלומר אין כסף במתווה.

<מיכל קראוס: באותו סעיף א' אין סיטואציה של א' ו-ב'.

<איתי עצמון: זאת הוראה תיאורטית?

<מיכל קראוס: זה בעצם מרוקן מתוכן.

<מיכל קראוס: אלפיים שקל ייכנס ל-10 מיליון.

<אפרת ורד: אני אחדד: ההוראה היא תיאורטית, אבל היא יכולה לקרות, ואנחנו לא רוצים למצוא את עצמנו במצב שבעוד חודש נצטרך לבוא שוב לוועדה כי מישהו חזר בו מההודעה שלו.

<אפרת ורד: לכן חייב להיות לכך ביטוי בתקנות.

<איתי עצמון: שאלה נוספת: תקנה 20(ג) לתקנות העיקריות קובעות שיצרן שקיבל מנת מכסה לפי סימן א' לא יהיה זכאי להעביר אותה לאחר במשך חמש שנים מיום קבלתה.

<איתי עצמון: למעשה, התקנה המוצעת, תקנה 12א היא חלק מסימן א' למרות שהיא מכילה את הוראות סימן ב' בשינויים המחויבים.

<איתי עצמון: השאלה אם לא נכון יהיה להבהיר בנוסח מה תהיה הפרשנות שלכם בהוראה 20(ג).

<עילית סקפה לנדאו: מה שתקנה 20(ג) אומרת זה שיצרן שקיבל מכסה – לא פרש – בעשרים אגורות לפי סימן א' את אותה תוספת מכסה הוא לא יכול להעביר במשך חמש שנים כי רואים אותה כתוספת שהתקבלה במחיר נמוך.

<עילית סקפה לנדאו: לעומת זאת יצרן שמקבל מכסה לפי סימן ב' ומשלם עליה תמורה מלאה יכול להעבירה ברגע שהוא פורש.

<איתי עצמון: גם אם הוא קיבל אותה לפי סימן ב' כפי שחל בהתאם לתקנה 12א שנכללת בסימן א'.

<עילית סקפה לנדאו: כן, זה לא משנה כי אלה שני הליכים נפרדים לחלוטין.

<עילית סקפה לנדאו: כשאני מציעה מכסה ליצרן - -

איתן כבל: כל העניין הוא כמו בפרויקטים אחרים שהמדינה עושה.

איתן כבל: היא אומרת שהתמורה ששולמה היא שלו.

איתן כבל: הוא יכול לסחור בזה איך שהוא רוצה.

<אסף לוי: כמו התמורה בבתי קבע שאנשי קבע קונים דירה בהטבה, וחמש שנים הם לא יכולים למכור אותה.

איתן כבל: נכון, ב"בנה ביתך".

איתן כבל: צריך שיחלוף זמן עד שהתמורה - -

<אסף לוי: אתה לא פודה את ההטבה בכסף.

איתן כבל: בדיוק.

<עילית סקפה לנדאו: אני לא רואה חשש בנוסח המוצע היות שאלה שני הליכים נפרדים למקבל.

<עילית סקפה לנדאו: מקבל שמקבל, לפי סימן א', זה מאוד ברור.

<עילית סקפה לנדאו: זה הליך נפרד.

<עילית סקפה לנדאו: הוא מקבל את המכסה לפי סימן א', ומשלם תמורה של עשרים אגורות.

<איתי עצמון: השאלה האחרונה לעניין פרסום ההודעה על מימוש התקציב.

<איתי עצמון: השאלה שהטרידה אותי היא מה התוקף של הודעה כזאת.

<איתי עצמון: האם היא בעלת תוקף קונסטיטוטיבי?

<איתי עצמון: כלומר מרגע שפורסמה ההודעה אז יחולו, למעשה, על יצרן פורש שהוא יצרן קטן עצמאי הוראות סימן ב'?

<איתי עצמון: או שזאת הודעה ליידוע הציבור?

<איתי עצמון: לדעתי, כך או כך יהיה צורך לתקן את הנוסח כדי להבהיר בדיוק מה המשמעות של ההודעה הזאת.

<אפרת ורד: למעשה, מרגע שההודעה מפורסמת ניתן להפעיל את סימן ב'.

<איתי עצמון: אם כך, אז יהיה צורך לתקן ולקבוע שהתקציב שהוקצה, לפי החלטת הממשלה, מומש במלואו ופורסמה הודעה לפי תקנת המשנה, כפי שהקראת על פרסום ההודעה, ורק אז יחולו על יצרן פורש שהוא יצרן קטן עצמי הוראות סימן ב'.

<אפרת ורד: מקובל עלינו.

<איתי עצמון: השאלה האם יש צורך גם בתיבה "ותציין את מועד מימושו כאמור" שבהודעה?

<אפרת ורד: לא, אין צורך.

<איתי עצמון: אפשר למחוק.

<איתי עצמון: מדוע יש שוני בפלטפורמת הפרסום בין אינטרנט ורשומות?

<איתי עצמון: כתוב: "הפרסום באתר האינטרנט יהיה בתוך שבעה ימים, וברשומות בתוך שלושים ימים".

<איתי עצמון: אני חושש שגם זה עלול לבלבל מבחינת תוקף ההודעה שכרגע אני מבין שהוא תוקף קונסטיטוטיבי.

איתן כבל: צודק.

<אפרת ורד: אנחנו מקבלים את ההערה.

<עילית סקפה לנדאו: אפשר לעשות תוך ארבעה עשר יום.

<איתי עצמון: כלומר ההודעה תפורסם בתוך ארבעה עשר ימים ממועד מימוש התקציב, וההודעה תפורסם גם באתר האינטרנט וגם ברשומות.

<אפרת ורד: כן.

איתן כבל: שלא יחשבו שזה שתי הודעות שונות.

איתן כבל: לא כולם יועצים משפטיים.

<אפרת ורד: בסדר גמור.

<איתי עצמון: אדוני מאשר את התקנה?

<יואב צור: יש לי שאלה.

איתן כבל: בבקשה.

<יואב צור: האם ההודעה הזאת שנגמר התקציב משחררת את ממשלת ישראל ממתווה לוקר?

<יואב צור: לפי מה שאמרת, ברגע זה נגמר התקציב, ומדינת ישראל משוחררת ממה שמוטל עליה.

איתן כבל: זה לא מה שאני הבנתי.

איתן כבל: אני רציתי להתייחס לדברים האלה.

איתן כבל: יש כאן נקודה בתוך המתווה השלם, אבל אני מניח שמתווה לוקר לא מסתיים.

<יואב צור: לא, עוד לא גמרו לשחוק אותנו.

<יואב צור: לא מסתיים מבחינתנו.

<יואב צור: מבחינת הממשלה זה הרגע שהוא הסתיים – שינוי התקנות האלה.

איתן כבל: בבקשה, גברתי.

<מיכל גור אריה: שלום.

<מיכל גור אריה: אנחנו רפתנים מגבעת יואב ברמת הגולן.

<מיכל גור אריה: כמו שאתה רואה יש גם דור המשך, ואנחנו מאוד מודאגים בנושא הזה.

<מיכל גור אריה: פעלנו גם בעבר.

<מיכל גור אריה: אנחנו פועלים רבות לנסות לשמר את הרפת המשפחתית, למנוע ריכוזיות.

<מיכל גור אריה: לצערנו, חלק מהרפתנים שהגיעו אתנו לדיונים קודמים כאן כבר סגרו, בין היתר, עקב אובדן אמון גם בנציגים שלנו וגם במועצת החלב.

<מיכל גור אריה: זה נראה שהם פועלים נגד הרפתות המשפחתיות.

<מיכל גור אריה: רצינו להתריע לגבי התקנות היום בנוסף לכל מה שנאמר כאן שכמובן, אנחנו מסכימים ומחזקים, זה שגם החוק, גם תקנות תכנון משק החלב וגם מתווה לוקר עצמו, אחת המטרות שלהם היא צמצום פערים.

<מיכל גור אריה: המשמעות של התקנות כאן היא הרחבת פערים.

<מיכל גור אריה: מתווה ב' הוא מתווה שמרחיב פערים, ובכך נוגד את החוק המסמיך.

<מיכל גור אריה: אם אתה רוצה אני יכולה לקרוא מהחוק.

איתן כבל: לא, אל תקריאי.

<מיכל גור אריה: במתווה לוקר כתוב: "העברת מכסות ייצור מיצרנים קטנים תיעשה ליצרנים קטנים".

<מיכל גור אריה: עכשיו בעצם פותחים את זה שכל אחד יכול לקנות את המכסות של מי שפרש- -

איתן כבל: אני הבנתי את זה, תאמיני לי.

<מיכל גור אריה: - - במתווה ב' אפשר לקנות מנות של עד מאה חמישים אלף.

איתן כבל: תודה.

<יואב צור: הבעיה שחררה את עצמה מהמשקים הקטנים.

איתן כבל: יואב, תודה.

איתן כבל: הסתיימה ההקראה?

<יואב צור: למה לא נשמע את מזכיר התאחדות מגדלי הבקר?

איתן כבל: יואב, אין לי בעיה שתתמודד.

איתן כבל: תיכנס לכנסת, תעלה במעלה המדרגות, תהיה יושב-ראש ועדה ותנהל את הוועדה.

איתן כבל: כבר נתתי לך פתרון.

איתן כבל: ברשותכם, אני מעלה להצבעה את התקנות עם השינויים.

איתן כבל: מי בעד?

איתן כבל: מי נגד?

איתן כבל: מי נמנע?

איתן כבל: בעד – פה-אחד

איתן כבל: נמנעים – אין

איתן כבל: התקנות אושרו פה-אחד.

איתן כבל: ברשותכם, אני רוצה לומר לפרוטוקול כמה דברים.

איתן כבל: אני אומר את זה בצורה ברורה כמי שמכיר את הנושאים האלה די מקרוב.

איתן כבל: הקטע המדהים הוא שהשנים חולפות, ורק אנחנו נהיים עם שיער לבן, אבל הבעיות נשארות אותן בעיות.

איתן כבל: אי אפשר לבוא לדיון כך, בכל הכבוד לכם.

איתן כבל: פה זאת כבר נקודת קצה.

איתן כבל: זה לא חוק שעובר עכשיו בתהליכים במטחנת הבשר של הקריאות – קריאה טרומית וקריאה ראשונה ויורד לוועדה ועולה לוועדה.

איתן כבל: פה זאת נקודת קצה.

איתן כבל: אין אמצע.

איתן כבל: רק מפאת כבודכם הבאתי את השר, פתחתי את הדיון.

איתן כבל: כי אני מכיר את המצוקה ומרגיש את המצוקה.

איתן כבל: הדיון היה צריך להיות רבע שעה-עשרים דקות, תודה רבה.

איתן כבל: מי שיש לו שאלות ובעיות יעשה אותן לפני שהוא מגיע לכאן.

איתן כבל: זה לא יכול להיות בנושאי קצה, בוודאי בנושאים כבדים כאלה.

איתן כבל: אני לא יודע מה קורה בתנועות, מה מערכת היחסים, ומה קורה, אבל תבינו – אם אתם באים לפה, והתנועות לא עומדות מאחוריכם – בלי לקבוע עמדה מי צודק ומי לא צודק – אבל אלה דברים שצריך שייאמרו.

איתן כבל: אני לא מתבייש להגיד את זה.

איתן כבל: אם אתה חושב שאתה קאובוי שעושה את המלחמה לבד – שכח מזה.

איתן כבל: אין פה קאובויים.

איתן כבל: אם אתה לא מגיע לכאן עם הכוח שעומד מאחוריך שזה מהיישוב שלך, מהאיגוד שלך, מהמועצה האזורית שלך, עבור אל תוך המערכת התנועתית שכל אחד משתייך אליה – זה "אני לבדי".

איתן כבל: "אני לבדי" זאת בעיה.

איתן כבל: אני חווה את החוויה הזאת כאן כל פעם בוועדה אחרת בנושא החקלאי.

איתן כבל: יש השתלטות שגורמת לכך שהמשק המשפחתי הולך ונעלם.

איתן כבל: הוא פשוט הולך ונעלם.

איתן כבל: זה קרב, וזה קרב שאתם לא יכולים לנהל אותו לבדכם, לא יעזור.

איתן כבל: זה קרב שאתם צריכים לגייס לא רק את הרפתנים, אתם צריכים לגייס קודם כול את הקולגות שלכם, כל אחד בתחומו.

איתן כבל: משק משפחתי הוא לא רק רפתנים.

איתן כבל: משק משפחתי הוא מרכיבים שלמים, וכל אחד בתחום שהוא בוחר.

איתן כבל: אמרתי לכם – זה מטילות, עופות למאכל – כל אחד בתחום שלו, והוא אומר שזה המשק המשפחתי שלו.

איתן כבל: אם לא, אתם תגידו מה שאתם רוצים.

איתן כבל: ההשפעה שלכם עלינו היא אפסית, אף אחד לא סופר אתכם, וכך יהיה.

איתן כבל: אני אומר את זה בכאב.

איתן כבל: כללי המשחק שיש במושב לא שונים מכללי המשחק שיש פה, זה רק יותר גדול.

איתן כבל: זה הכול.

איתן כבל: כשיש לך ויכוח בתוך המושב שלך על כל מיני עניינים במושב כלפי המועצה האזורית – אותו דבר.

איתן כבל: אם לא תגייס כוח, ואם לא תגייס לובי, ואם לא תדע להציג את הדברים שלך כמו שצריך – זה היה כמו, סליחה על הביטוי, להבדיל אלף אלפי הבדלות, כמו נידונים למוות שכבר הגיעו ומקריאים להם את גזר הדין.

איתן כבל: אז כאב לי לראות אתכם ככה.

איתן כבל: לכן כשאני מקבל את המטריה מכל הכיוונים – מהשר אל התנועות – עם כל הכבוד, אני לא יכול לעמוד ולהגיד, אני דון קישוט כי פגשתי אנשים נחמדים, ואמא של ארנון התקשרה אלי, עם כל הכבוד שאני זוכר לה חסד נעורים.

איתן כבל: הייתי ילד כשהסתכלתי עליה בהערכה ובהערצה.

איתן כבל: אז אני אומר לכם בכל הכנות – אם לא תתעשתו – יש תפיסה באוצר שאני רואה אותה בדברים האחרים.

איתן כבל: זאת תפיסה שמפרקת אתכם שלב-שלב.

איתן כבל: פעם זה יהיה עד שבע מאות ופעם זה יהיה עד ארבע מאות ופעם זה יהיה מי שלא עומד מהכיוון הזה, ופעם מי שלא עומד מהכיוון ההוא.

איתן כבל: אני מצטער שאני אומר את הדברים הקשים האלה, אבל חשוב לי לומר אותם לפרוטוקול.

איתן כבל: בבקשה, עירא.

איתן כבל: משפט, ואני מסיים.

<עירא גור אריה: אשתי היא משפטנית, היא לא אמרה כאן סתם שעוברים על החוק.

<עירא גור אריה: יש חוק.

<עירא גור אריה: התקנות האלה עוברות על החוק המסמיך.

<עירא גור אריה: הארגון היציג שלנו לא מייצג אותנו.

<עירא גור אריה: אנחנו זועקים זעקה שהארגון שלנו לא סופר אותנו.

<עירא גור אריה: אתה מציע לנו ללכת לבג"צ כי היה משהו לא חוקי - -

איתן כבל: אני לא הצעתי.

<עירא גור אריה: זה עולה הון כסף, ותאמין לי, הייתי בסרט הזה, ואני מצטער שלא עשיתי את זה בפעם הקודמת כי היו רואים וייראו.

<עירא גור אריה: אבל לעניינינו, הבנתי שנניח יש כאן בעיה נקודתית.

<עירא גור אריה: יצרו כאן תקדים נוראי בתקנה הזאת.

<עירא גור אריה: הרי זה לשנים, אף אחד לא ישנה את התקנה שהצבעת עליה.

<עירא גור אריה: אמרו כאן שתי רפתות?

<עירא גור אריה: לפני שבועיים היו אצלי מועצת החלב - -

איתן כבל: היא עד סוף 2016.

איתן כבל: לא חשוב, בוא נתקדם.

<עירא גור אריה: הם אומרים שמעט רפתות ייסגרו.

<עירא גור אריה: לדעתי, כמו שהם מתנהלים ייסגרו הרבה רפתות.

<עירא גור אריה: עזוב בג"צ – אפשר היה לנסח את התקנה הזאת קצת יותר בחכמה.

<עירא גור אריה: אמרו כאן שתי רפתות?

<עירא גור אריה: בואו נגביל את זה רק לשתי מכסות, ובעוד שבועיים נעשה תקנה.

<עירא גור אריה: נציגים בכירים הודו בפני בפה מלא שבמתווה ב' יש טעויות.

איתן כבל: עירא, אולי לא שמת לב – הפרות כבר יצאו מהרפת.

<עירא גור אריה: אבל עכשיו התקנה הזאת בלתי מוגבלת.

איתן כבל: היא עד 2016.

<עירא גור אריה: לא מוגבל כאן שלא ייסגרו מאה רפתות.

איתן כבל: עירא, יש לי בקשה.

איתן כבל: בפעם הבאה אל תבקש ממני סעד אם לא עשית שיעורי בית.

איתן כבל: שיעורי בית אצלכם זה להתארגן, לגייס כוח – ככה זה עובד.

איתן כבל: אי אפשר שכל אחד יגיד, אני לבדי, ועכשיו יספר לי כמה הוא צודק יותר מאחרים.

<עירא גור אריה: - - - שחיתות.

איתן כבל: ניסיתי להיות עם הלב הכי פתוח אליכם.

איתן כבל: אתה לא יכול עכשיו לבוא ולהטיל עלי את הכול בשעה הזאת כאן, בכל הכבוד.

<יאיר בר עזר: רק בקשה אחת קטנה.

איתן כבל: רגע.

<איתי עצמון: אני חייב לומר רק עוד משפט אחד: הדברים גם נדונו בכנסת הקודמת כשהוועדה דנה בהרחבה בתקנות מכוח חוק תכנון משק החלב.

<איתי עצמון: להבנתי ולהבנת משרדי הממשלה, החוק המסמיך הוא רחב מאוד, הוא מנוסח בצורה מאוד רחבה, ומאפשר לשר החקלאות באישור הוועדה להתקין תקנות לגבי תכנון משק החלב במגוון רחב של נושאים.

<איתי עצמון: לכן אינני חושב שהתקנות נוגדות את החוק המסמיך.

איתן כבל: תודה.

איתן כבל: איחרת.

איתן כבל: משפט אחרון, יאיר, בבקשה.

<יאיר בר עזר: אני מבין שברגע זה ביטלנו את מתווה לוקר, אז כדאי שהממשלה תחזיר לנו את הכסף של ההתייעלות ודברים כאלה.

איתן כבל: אמרת את אשר יש בלבך.

איתן כבל: תודה רבה לכם, הישיבה נעולה.